Robert Mapplethorpe

Robert MAPPLETHORPE /ˈmeɪpəlˌθɔːrp/ MAY-pəl-thorp (n. 4-a de novembro 1946 en Floral Park, Novjorko ; m. la 9-a de marto 1989 en Bostono, Masaĉuseco) estis usona fotisto kaj bildartisto, konata pro siaj homoerotikaj fotoj.

 Vivo 
Naskita la 4-an de novembro 1946. En 1963, li komencis studi ĉe la Pratt Instituto en la Fakultato de Belartoj. Mapplethorpe faris siajn unuajn fotojn per Polaroid-fotilo. La unua ekspozicio de la fotisto, kiu malfermiĝis en 1976 ĉe la Metropola Muzeo de Arto, ankaŭ nomiĝis "Polaroid". En 1968, li renkontis la kantistinon Patti Smith, kun kiu li translokiĝis al la Chelsea Hotelo en Manhatano en 1970.  Meze de la 1970-aj jaroj, Mapplethorpe komencis foti amikojn kaj konatojn. Ekde la renkontiĝo kun Benjamin Green, pornstelulo, la fotisto estas fascinita pri homoerotiko kaj fotoj de la nuda homa korpo. Dum la 1980-aj jaroj, Mapplethorpe koncentriĝis pri fotoj de nuduloj, floroj (precipe orkideoj ) kaj portretoj de famuloj."Vira membro kaj, ekzemple, floro estas same graciaj. Ekzistas homoj, kiuj ne povas konfesi tion. Por mi, ĝi estas evidenta...".Unu el la plej famaj verkoj de la fotisto estas "Viro en Poliestera Vestokompleto" (1980). Mapplethorpe prenis la plej multajn el siaj fotoj en la studio. Robert okazigis multajn ekspoziciojn, vizitis 50 urbojn sur 3 kontinentoj kaj kreis brilajn majstraĵojn, multaj el kiuj ne perdis sian valoron. Ekzemple, la portreto de Andy Warhol, kiu estis vendita kiel loto ĉe la aŭkcio de Christie's en 2006 post la morto de la fotisto por 643 200 usonaj dolaroj, estas inkludita en la listo de la plej multekostaj fotoj. Ĉe unu el la ekspozicioj, pluraj el liaj fotoj estis konfiskitaj. La kialo estis la malfermiteco, kun kiu Robert alproksimiĝis aparte al la vira sekso. Ĉi tiu malfermiteco ankaŭ rivelis liajn proprajn seksajn preferojn.

Kiam oni eksciis, ke Mapplethorpe havas aidoson, la prezo de liaj fotoj akre altiĝis. 

Ekspozicio de Mapplethorpe en 1989, nomita, Robert Mapplethorpe: La Perfekta Momento, incitis debaton en Usono koncerne al ambaŭ uzo de publikaj financoj por "obscena" artaĵo kaj la konstituciaj limoj de libera parolado en Usono.

 Referencoj 

 Eksteraj ligiloj 

 Elmontraĵo ĉe la Xavier Hufkens galerio
 26 fotoj: Mapplethorpe, fotografio kaj skulptado
 Encyclopædia Britannica


Kategorio:Cenzuro en arto
Kategorio:Irlandaj usonanoj
Kategorio:Anglodevenaj usonanoj
Kategorio:Listo de arkivitaj paĝoj de Retarkivo
Kategorio:Usonaj artistoj
Kategorio:Usonaj fotistoj
Kategorio:GLAT-artistoj